10. การควบคุมภายใน

บริษัทฯ มีระบบการควบคุมภายในที่เหมาะสมและเพียงพอ เพื่อการตรวจสอบ กำกับดูแล
และป้องกันไม่ให้ผู้บริหารนำทรัพย์สินของบริษัทฯ
และบริษัทย่อยไปใช้โดยมิชอบหรือโดยไม่มีอำนาจเพียงพอ
ทั้งนี้ผู้ตรวจสอบบัญชีของบริษัทฯยังได้แสดงความเห็นเกี่ยวกับความเพียงพอของระบบการควบคุมภายใน
ตามเอกสารแนบท้าย 3

นอกจากนี้เพื่อให้บริษัทมีระบบการกำกับดูแลกิจการที่ดีได้มาตรฐาน มีความโปร่งใส
และเป็นไปในแนวทางที่ถูกต้องตามข้อบังคับของตลาดหลักทรัพย์แห่งประเทศไทย
บริษัทจึงกำหนดให้มีสายตรวจสอบ และเพื่อให้เกิดความคล่องตัวในการทำงาน
อนึ่งเจ้าหน้าที่ในสายการตรวจสอบภายในจะรายงานผลการประเมินการควบคุมภายในและการตรวจสอบโดย
เสนอโดยตรงให้แก่กรรมการผู้จัดการ คณะกรรมการตรวจสอบ และสายตรวจสอบภายใน
โดยนำเสนอรายงานโดยตรงให้แก่ทั้งสามฝ่ายพร้อมกัน

ที่ประชุมคณะกรรมการบริษัท ครั้งที่ 3/2545 วันที่ 25 มีนาคม 2545
ซึ่งองค์ประชุมประกอบด้วยคณะกรรมการตรวจสอบ 2 ท่าน
ได้ประเมินผลความเพียงพอของระบบการควบคุมภายในประจำปี 2544 โดยสรุปได้ดังนี้

1.  องค์กรและสภาพแวดล้อม

คณะกรรมการบริษัทมีการกำหนดเป้าหมายการดำเนินธุรกิจที่ชัดเจนและวัดผลได้
เพื่อเป็นแนวทางในการปฏิบัติงานของพนักงาน
ทั้งนี้ได้ทบทวนเป้าหมายการปฏิบัติงานแล้วว่าได้ดำเนินการอย่างรอบคอบ
และพิจารณาถึงความเป็นไปได้ของเป้าหมายที่กำหนด
ตลอดจนมีการวิเคราะห์ถึงสิ่งจูงใจหรือผลตอบแทนแก่พนักงานว่าเป็นไปอย่างเหมาะสม

บริษัทมีการจัดโครงสร้างองค์กรที่ช่วยให้สามารถดำเนินงานได้อย่างมีประสิทธิภาพ
และมีข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการรวมทั้งบทลงโทษหากมีการฝ่าฝืน
รวมทั้งมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
การจัดซื้อ และการบริหารที่รัดกุมและสามารถป้องกันการทุจริตได้
นอกจากนี้ในการกำหนดนโยบายและแผนการปฏิบัติงาน
บริษัทได้คำนึงถึงความเป็นธรรมต่อคู่ค้าอีกด้วย

2.  การบริหารความเสี่ยง

บริษัทมีการประเมินอย่างสม่ำเสมอถึงปัจจัยความเสี่ยงทั้งภายนอกและภายในที่สำคัญ
ซึ่งอาจมีผลกระทบต่อการดำเนินธุรกิจของบริษัท เช่น
ความเสี่ยงในการจัดหาแหล่งเงินทุนและสภาพคล่องทางการเงิน
ความเสี่ยงในความต้องการที่อยู่อาศัยของผู้บริโภค
ซึ่งบริษัทได้วิเคราะห์และติดตามเหตุการณ์ที่เป็นสาเหตุของปัจจัยความเสี่ยง
รวมทั้งแนวทางในการลดความเสี่ยงเหล่านั้นด้วย
บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยงที่กำหนดไว้
รวมทั้งมีการติดตามว่าหน่วยงานต่างๆได้ปฏิบัติตามแผนการบริหารความเสี่ยงที่กำหนดไว้หรือไม่

3.  การควบคุมการปฏิบัติงานของฝ่ายบริหาร

บริษัทมีการกำหนดขอบเขตหน้าที่และวงเงินอำนาจอนุมัติของฝ่ายบริหารในแต่ละระดับอย่างชัดเจนและเป็นลายลักษณ์อักษร
โดยแบ่งแยกหน้าที่ความรับผิดชอบงานอนุมัติ การบันทึกรายการบัญชีและข้อมูลสารสนเทศ
และการจัดเก็บทรัพย์สินออกจากกันเด็ดขาด บริษัทไม่มีการทำธุรกรรมกับผู้ถือหุ้นรายใหญ่ กรรมการ
ผู้บริหาร หรือผู้ที่เกี่ยวข้องกับบุคคลดังกล่าว แต่ถ้าบริษัทมีการทำรายการข้างต้น
บริษัทจะกำหนดมาตรการควบคุมในการทำธุรกรรมโดยจะต้องผ่านขั้นตอนอนุมัติต่อคณะกรรมการบริษัทพร้อมทั้งเปิดเผยข้อมูลเพื่อให้เป็นไปตาม
กฏระเบียบของตลาดหลักทรัพย์
การพิจารณาอนุมัติธุรกรรมได้กระทำโดยผู้ที่ไม่มีส่วนได้เสียในธุรกรรมนั้น
ในการพิจารณาอนุมัติธุรกรรมนั้นบริษัทจะคำนึงถึงประโยชน์สูงสุดของบริษัทเป็นสำคัญ
และพิจารณาโดยถือเสมือนเป็นรายการที่กระทำกับบุคคลภายนอก
บริษัทไม่มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาว
แต่ถ้าบริษัทมีรายการดังกล่าว
บริษัทจะจัดให้มีการควบคุมและติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัท
และมาตรการดังกล่าวจะยังครอบคลุมไปถึงการควบคุมไม่ให้ผู้ที่เกี่ยวข้องนำโอกาสและประโยชน์ของบริษัทไปใช้เพื่อประโยชน์ส่วนตัวอีกด้วย
บริษัทได้ติดตามดูแลการดำเนินงานของบริษัทย่อยและบริษัทร่วมอย่างสม่ำเสมอ
รวมทั้งกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฎิบัติ
บริษัทมีแนวทางการดำเนินงานที่จะติดตามให้การดำเนินงานของบริษัทเป็นไปตามกฏหมายที่เกี่ยวข้อง
เพื่อลดความเสี่ยงในการประกอบธุรกิจและรักษาชื่อเสียงของบริษัท
และบริษัทไม่เคยมีการกระทำที่ฝ่าฝืนกฎหมาย

4.  ระบบสารสนเทศและการสื่อสารข้อมูล

บริษัทมีการจัดให้มีข้อมูลที่สำคัญอย่างเพียงพอ เพื่อให้คณะกรรมการใช้ประกอบการตัดสินใจ
กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
อย่างน้อยภายในระยะเวลาขั้นต่ำตามที่กฎหมายกำหนด ยกเว้นในกรณีมีการประชุมเร่งด่วน
รายงานการประชุมกรรมการมีรายละเอียดที่ผู้ถือหุ้นสามารถตรวจสอบความเหมาะสมในการปฎิบัติหน้าที่ของกรรมการได้
บริษัทจัดเก็บเอกสารประกอบการบันทึกบัญชีและบัญชีต่างๆ ไว้ครบถ้วนเป็นหมวดหมู่
และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
คณะกรรมการได้มีการพิจารณาแล้วว่าบริษัทใช้นโยบายการบัญชีตามหลักการบัญชีที่รับรองทั่วไป
และเหมาะสมกับลักษณะธุรกิจของบริษัท

5.  ระบบการติดตาม

บริษัทมีการเปรียบเทียบผลการดำเนินงานว่าเป็นไปตามเป้าหมายการดำเนินธุรกิจที่กำหนดไว้หรือไม่
ในกรณีที่ผลการดำเนินที่เกิดขี้นมีความแตกต่างจากเป้าหมายที่กำหนดไว้
บริษัทจะดำเนินการแก้ไขภายในระยะเวลาที่เหมาะสม
บริษัทจัดให้มีการตรวจสอบการปฏิบัติตามระบบควบคุมภายในที่วางไว้อย่างส่ม่ำเสมอ และ
จะรายงานความคืบหน้าในการปรับปรุงข้อบกพร่องต่อคณะกรรมการบริษัท
และคณะกรรมการตรวจสอบ
บริษัทมีนโยบายให้ฝ่ายบริหารต้องรายงานต่อคณะกรรมการบริษัทในกรณีที่เกิดเหตุทุจริต
หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย และมีการกระทำที่ผิดปกติอื่น
ซึ่งอาจจะกระทบต่อชื่อเสียงและฐานะการเงินของบริษัทอย่างมีนัยสำคัญ